Башкирские Пираты

**«Башкирские Пираты»** () следж-хоккей клубы — Башҡортостандың Өфө ҡалаһында 2015 йылда Башҡортостандың берләштерелгән хоккей федерацияһы һәм «Салауат Юлаев» хоккей клубы ярҙамында ойошторолған следж-хоккей буйынса профессиональ команда. 2016 йылдан башлап Рәсәй чемпионатында ҡатнаша башлай.

## Тарихы
2015 йылдың 23 октябрендә Өфөлә тәү тапҡыр боҙға следж-хоккейсылар сыға. Башҡортостандың баш ҡалаһында следж-хоккей клубын яһау инициаторы Алексей Канатников була. Ул үҙе лә был спорт төрө менән шөғөлләнә ине. Алексей — команданың етәксеһе һәм баш тренеры. Оҙаҡламай, Өфөләге следж-хоккей клубына «Башкирские Пираты» исеме бирелә. Командаға Башҡортостан берләштерелгән хоккей федерацияһы һәм «Салауат Юлаев» хоккей клубы ҙур ярҙам күрһәтә.

2016 йылда «пираттар» Рәсәй чемпионатында ҡатнаша башлай. 5 октябрҙә улар «Югра» командаһына ҡаршы уйын менән Рәсәй чемпионаттарында дебют яһай. Шул уйын 2:27 иҫәбе менән Ханты-Манси уйынсылары файҙаһына тамамлана. Рәсәй чемпионатының беренсе этабында «Башкирские Пираты» бөтә алты уйында ла еңелә. Команданың тәүге шайбаһын Алексей Канатников керетә. Икенсе этапта ла шул уҡ хәл ҡабатлана. Команда миҙгел һөҙөмтәләре буйынса һуңғы 7-се урынды ала.

2017/2018 йылдар миҙгеле алдынан үткән Самойлов иҫтәлегенә следж-хоккей буйынса турнирҙа өсөнсө урынды яулай — был команданың тәүге ҡаҙанышы. 26 декабрҙә команданың яңы баш тренеры итеп Никита Козлов тәғәйенләнә. Был миҙгелдә «пираттар» рәсми уйында тәүге еңеүҙе яулай — 3:0 иҫәбе менән «Санкт-Петербург» следж-хоккей клубы отола, ә Алексей Канатников бар өс голды ла керетә. Был еңеү ярҙамында «Башкирские Пираты» миҙгелде алтынсы урында тамамлай.

Елена һәм Геннадий Тимченко хәйриә фонды үткәргән балалар следж-хоккейын үҫтереү проектары конкурстарында икенсе йыл рәттән Башҡортостан коллективы еңә. Еңгән аҡсалар республикала балаларҙан торған следж-хоккей клубын төҙөүгә китәсәк.

2018/2019 йылдар миҙгелендә «пираттар» Силәбе өлкәһе командаһын ике тапҡыр тар-мар итә (15:0, 12:0). Был команданың иң эре еңеүҙәре була. Шулай уҡ улар Мәскәү командаһын булиттар серияһында оталар. «Башкирские Пираты» даими миҙгелде етенсе урында тамамлай. 2019/2020 йылдар миҙгелендә «пираттар» 14 осрашыу үткәрә, ике еңеү яулай, 21 гол керетә һәм тағы ла миҙгелде етенсе урында тамамлай.

2020 йылдың 18 мартында следж-хоккей буйынса Рәсәй йыйылма командаһының тренеры Александр Ларионов «Башкирские Пираты» хоккей клубының баш тренеры итеп тәғәйенләнә.
### Балалар һәм үҫмерҙәр командаһы

2018 йылдың 3 апрелендә Башҡортостандар балаларҙан һәм үҫмерҙәрҙән торған следж-хоккей буйынса команда төҙөүө тураһында иғлан ителә. Елена һәм Геннадий Тимченко хәйриә фонды үткәргән балалар һәм үҫмерҙәр следж-хоккейын үҫтереү буйынса проектар араһында федераль конкурсында «Башкирские Пираты» икенсе йыл рәттән еңеү яулай. 2019 йылдың декабрендә йәш «пираттар» Сочиҙа үткән следж-хоккей фестивалендә үҙ дивизионында бронза миҙалдарын яулай.

## Сығыш яһауҙар тарихы

*Иҫкәрмәләр*: У — уйындар һаны, Е — төп ваҡытта еңеүҙәр, ӨВЕ — өҫтәмә ваҡытта еңеүҙәр, БСЕ — булиттар серияһында еңеүҙәр, БСО — буллитар серияһында отолоуҙар, ӨВО — өҫтәмә ваҡытта отолоуҙар, О — төп ваҡытта отолоуҙар, ШК — керетелгән шайбалар, ҮШ — үткәргән шайбалар, ±Ш — шайбалар айырмаһы, М — мәрәйҙәр, %М — мәрәйҙәр проценты

## Состав

## Тренер штабы
* Баш тренер — Александр Ларионов
* Тренер-механик — Фәрит Рәхмәтулин
* Медик — Елена Ананьева

## Баш тренерҙар
«Башкирские Пираты» командаһының бөтә баш тренерҙары:
* Алексей Канатников (2016—ә.в.)

## Капитандар
«Башкирские Пираты» командаһының бөтә капитандары:
* Айрат Уразаев (2016—2019)
* Павел Лямин (2019—ә.в.)

## Ҡаҙаныштар
*  С. А. Самойлов иҫтәлегенә следж-хоккей буйынса турнир (2017).
*  М.Т. Каланшников исемендәге кубокта бронза миҙалы (2018).

## Ҡыҙыҡлы мәғлүмәт
* **Бер гол да үткәрмәйенсә иң ҙур айырма менән еңеү:** 15:0 Силәбе өлкәһе йыйылма командаһы (2018/2019)
* **Иң ҙур айырма менән еңеү:** 15:0 Силәбе өлкәһе йыйылма командаһы (2018/2019)
* **Еңеү килтергән иң һөҙөмтәле уйын:** 15:0 Силәбе өлкәһе йыйылма командаһы (2018/2019)
* **Еңелеү килтергән иң һөҙөмтәле уйын:**  2:27 «Югра» Ханты-Манси (2016/17).
* **Бер гол да керетмәйенсә иң ҙур айырма менән еңелеү:** 0:20 «Удмуртия» Ижевск (2017/18).
* **Иң ҙур айырма менән еңелеү:** 2:27 «Югра» Ханты-Манси (2016/17).
* **Иң оҙон еңеүҙәр серияһы**: 1. **Иң оҙон еңелеүҙәр серияһы**: 18
* Клуб тарихында бөтә уйынсыларҙа Башҡортостандан була.

## Иҫкәрмәләр